Méadú an Aontais Eorpaigh

Le haontachas ballstát nua, tá líon na dtíortha san Aontas Eorpach (AE) méadaithe de réir a chéile ar feadh a staire.  

Chun éirí ina ball den AE, caithfear tír is iarrthóir na coinníollacha a glacadh atá leagtha amach i gcritéir Chóbanhávan (ainmnithe as an gcruinniú mullaigh i gCóbanhávan i mí Meitheamh 1993).  Éilíonn na critéir seo: 
 rialtas seasmhach daonlathach
 meas ar forlámhas an dlí
 na saoirsí agus forais a bhaineann leo siúd.  
Dar le Conradh Maastricht, caithfidh gach ballstát agus Parlaimint na hEorpa bheith ar aon tuairim chun méadú éigin a ghlacadh.

Luaitear scaití an próiséas méadaithe mar lánpháirtiú na hEorpa.  Úsáidtear an téarma seo chun comhchuibhiú diaidh ar ndiaidh na ndlíthe náisiúnta a léiriú.

I dtosach báire, bunaíodh réamhtheachtaí an AE, Comhphobal Eacnamaíochta na hEorpa, ag na Sé Laistigh sa bhliain 1958, le teacht i bhfeidhm .  Ó shin i leith, tá ballraíocht an AE méadaithe go seacht is fiche, agus an ball is déanaí ná an Chróit, a tháinig isteach i mí Iúil 2013.  Tharla an méadú críche is déanaí nuair a tógadh Mayotte isteach san AE sa bhliain 2014.  D'éirigh Campione d'Italia ina bhall d'aontas custam an AE sa bhliain 2020.  Is iad a leanas na críocha a tharraing siar as an AE: an Ailgéir i ndiaidh neamhspleáchais sa bhliain 1962; an Ghraonlainn sa bhliain 1985; agus an Ríocht Aontaithe sa bhliain 2020.

 Idirbheartaíochtaí aontachais 
Tá idirbheartaíochtaí aontachais ar siúl i láthair na huaire leis na tíortha a leanas:
 Montainéagró (ó 2012)
 an tSeirbia (ó 2014)
 an Albáin (ó 2020)
 an Mhacadóin Thuaidh (ó 2020)
 an Mholdóiv (ó 2024)
 an Úcráin (ó 2024).

Thosaigh idirbheartaíocht leis an Tuirc i mí Dheireadh Fómhair 2005, ach chuir an tAE stopadh leo ó mhí na Nollag 2016, de dheasca meathlúchán ó thaobh daonlathais, forlámhas an dlí agus ceart bunúsach de.

Bronnadh stádas iarrthóra ar an mBoisnia agus an Heirseagaivéin agus ar an Seoirsia i mí na Nollag 2022 agus mí na Nollag 2023, faoi seach ach iarraidh orthu tuilleadh leasuithe a chur i réim.

Thug an Chosaiv iarratas ballraíochta isteach i mí na Nollag 2022.  Níl an AE ar aon intinn áfach maidir le Kosovo, ní aithníonn cúig bhallstát a neamhspleáchas.

 Nótaí 

 Tagairtí